CELEX: 62006CA0398
Language: da
Date: 2008-04-10 00:00:00
Title: Sag C-398/06: Domstolens dom (Syvende Afdeling) af 10. april 2008 — Kommissionen for De Europæiske Fællesskaber mod Kongeriget Nederlandene (Traktatbrud — opholdsret for inaktive og pensionerede statsborgere i Den Europæiske Unions medlemsstater og i Det Europæiske Økonomiske Samarbejdsområde — nationale bestemmelser og administrativ praksis med krav om tilstrækkelige personlige midler for et ophold på mindst et år i værtsmedlemsstaten)

24.5.2008   
            
            
               DA
            
            
               Den Europæiske Unions Tidende
            
            
               C 128/10
            
         Domstolens dom (Syvende Afdeling) af 10. april 2008 — Kommissionen for De Europæiske Fællesskaber mod Kongeriget Nederlandene
   (Sag C-398/06) (1)
   
   (Traktatbrud - opholdsret for inaktive og pensionerede statsborgere i Den Europæiske Unions medlemsstater og i Det Europæiske Økonomiske Samarbejdsområde - nationale bestemmelser og administrativ praksis med krav om tilstrækkelige personlige midler for et ophold på mindst et år i værtsmedlemsstaten)
   (2008/C 128/15)
   Processprog: nederlandsk
   Parter
   
      Sagsøger: Kommissionen for De Europæiske Fællesskaber (ved M. Condou-Durande og R. Troosters, som befuldmægtigede)
   
      Sagsøgt: Kongeriget Nederlandene (ved H.G. Sevenster og D.J.M. de Grave, som befuldmægtigede)
   
      Intervenient til støtte for sagsøgte: Det Forenede Kongerige Storbritannien og Nordirland (ved E. O'Neill, som befuldmægtiget, og barrister J. Stratford)
   Sagens genstand
   Traktatbrud — tilsidesættelse af fællesskabsretlige regler vedrørende unionsborgeres opholdsret — nationale bestemmelser og administrativ praksis med krav om tilstrækkelige personlige midler for at opnåelse af opholdstilladelse med hensyn til ikke erhvervsaktive og pensionerede personer
   Konklusion
   
               1)
            
            
               Kongeriget Nederlandene har tilsidesat sine forpligtelser i henhold til Rådets direktiv 68/360/EØF af 15. oktober 1968 om afskaffelse af restriktioner om rejse og ophold inden for Fællesskabet for medlemsstaternes arbejdstagere og deres familiemedlemmer, Rådets direktiv 90/364/EØF af 28. juni 1990 om opholdsret og Rådets direktiv 90/365/EØF af 28. juni 1990 om opholdsret for lønmodtagere og selvstændige, der er ophørt med erhvervsaktivitet, idet det har opretholdt nationale bestemmelser, hvorefter inaktive og pensionerede statsborgere i Den Europæiske Unions medlemsstater og i Det Europæiske Økonomiske Samarbejdsområde for at opnå en opholdstilladelse skal bevise, at de varigt råder over midler.
            
         
               2)
            
            
               Kongerige Nederlandene betaler sagens omkostninger.
            
         
               3)
            
            
               Det Forenede Kongerige Storbritannien og Nordirland bærer sine egne omkostninger.
            
         
      (1)  EUT C 294 af 2.12.2006.